
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 15. augusta noteikumos Nr. 462 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma "Neatliekamās medicīniskās palīdzības dienesta attīstība" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Pieņemt zināšanai, ka Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" ceturtās kārtas neizmantotais finansējums 876 096 euro tiek pārdalīts 4.1.1.1. pasākuma "Ārstniecības iestāžu infrastruktūras attīstība" pirmās kārtas ietvarā:
· 3.1. 316 096 euro apmērā Valsts tiesu medicīnas centra projekta Nr. 4.1.1.1/1/23/I/001 "Valsts tiesu medicīnas ekspertīzes centra infrastruktūras attīstība" īstenošanai;
· 3.2. 560 000 euro apmērā - VSIA "Traumatoloģijas un ortopēdijas slimnīca" projekta Nr. 4.1.1.1/1/23/I/002 "Ārstniecības infrastruktūras attīstība VSIA "Traumatoloģijas un ortopēdijas slimnīca"" īstenošanai.
· 4. Veselības ministrijai sadarbībā ar Centrālo finanšu un līgumu aģentūru nodrošināt grozījumu veikšanu projektos par projektu īstenošanu ar finansējuma saņēmējiem.

